Diari Oficial de la Generalitat Valenciana


Sumari del DOGV 4731, del 14-04-2004 (2004/3443)

Informació pública del programa d'actuació integrada per a la programació de les unitats d'execució UE-2 i UE-3 del sector Sorts de Gata de Gorgos.
---------------------------------------------------------------------------------------------------------------------------------------------------

### Dades del document

Número de DOGV
:   4731

Data del DOGV
:   14-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3443


Organisme emissor
:   Desarrollos Urbanisticos del Mediterraneo, SL

Tipus de document
:   Anunci

Informació pública del programa d'actuació integrada per a la programació de les unitats d'execució UE-2 i UE-3 del sector Sorts de Gata de Gorgos. [2004/F3443]
  
La mercantil Desarrollos Urbanísticos del Mediterráneo, SL, ha iniciat la tramitació d'un programa d'actuació integrada per a la programació de les unitats d'execució UE-2 i UE-3 del sector Sorts de Gata de Gorgos. El programa, d'acord amb el que s'especifica en l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es compon dels documents següents: memòria i avantprojecte d'urbanització. Seguint el procediment simplificat reflectit en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, tota la documentació es troba protocol·litzada a la notaria de Susana Moreno Antón, al carrer de Signes, 66, de Gata de Gorgos (Alacant), amb el número de protocol 231/2004, de data 25 de març de 2004. D'igual manera tota la documentació es troba depositada a l'Ajuntament de Gata de Gorgos, amb data 26 de març de 2004. De conformitat amb el que s'establix en l'article 48.1.C) i article 46.3 de la Llei 6/1994, se sotmet el projecte esmentat a exposició pública perquè dins del termini de 20 dies hàbils, comptats des del següent dia al de publicació d'este edicte en el Diari Oficial de la Generalitat Valenciana, qualsevol persona podrà comparéixer a la dita notaria per a obtindre còpia de l'acta de protocol·lització o sol·licitar que se li exhibisca o, en el mateix termini, consultar a l'Ajuntament de Gata de Gorgos la documentació depositada en este i les actuacions derivades.
  
Així mateix, i durant el mateix termini, es podran presentar davant de l'ajuntament, per a la incorporació a estes, tant les al·legacions com les alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això. Si durant l'exposició al públic d'una primera iniciativa del programa s'iniciara una segona exposició d'altra en competència amb aquella, procedirà la pròrroga de terminis regulada en l'article 46.4 de la Llei Reguladora de l'Activitat Urbanística. De conformitat amb el que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte per als interessats que siguen desconeguts, s'ignore el lloc de la notificació o intentada ésta no s'haguera pogut practicar, als efectes de remetre avís amb el contingut al domicili fiscal de qui consten en el cadastre com a titular de drets afectats per l'actuació urbanística, segons el que s'establix en l'article 46.3 de la Llei Reguladora de l'Activitat Urbanística.
  
El present escrit s'inserirà també el Butlletí Oficial de la Província d'Alacant, al tauler d'anuncis de l'Ajuntament de Gata de Gorgos i en un diari d'informació general als efectes substitutius de l'avís personal a què es referix l'artícle 46 de la Llei Reguladora de l'Activitat Urbanística.